**Najtraženija radionica – stereotipi i predrasude**

 Tijekom mjeseca travnja 2016. godine učenici 1. OG, 1. KOM, 1. PT, 1. AM/SB/TOK, 1. PR/CV/PG i 2. OG sudjelovali su u radionici „Streotipi i predrasude“.

 Saznali su što su stereotipi te njihova obilježja, a navedeni su i primjeri stereotipa. Uvidjeli su razliku između stereotipa i predrasuda. Također, navedene su i vrste predrasuda. Saznali su na koji se način stereotipi i predrasude usvajaju te do čega mogu dovesti – diskriminacije. Učenici su zaključili koje su posljedice stereotipa i predrasuda, na koji se način predrasude mogu izbjeći i kako ih smanjiti.

 Tijekom radionice učenici su imali i samostalan skupinski rad pod nazivom „Zid predrasuda“, a pogledali su i dva vrlo kratka filmića – jedan o predrasudama, a drugi o diskriminaciji.